b'\n_START_ARTICLE_\nIgnatie Breanceaninov\n_START_SECTION_\nVia\xc8\x9ba\n_START_PARAGRAPH_\nS-a n\xc4\x83scut \xc3\xaentr-o familie \xc3\xaenst\xc4\x83rit\xc4\x83, care de\xc8\x9binea mai multe propriet\xc4\x83\xc8\x9bi. Studiile le-a f\xc4\x83cut la \xc8\x98coala Militar\xc4\x83 din Petersburg. De\xc8\x99i avea succes cu studiile, Ignatie Breanceaninov era profund nefericit acolo, ded\xc3\xa2ndu-se la o via\xc8\x9b\xc4\x83 de rug\xc4\x83ciune. \xc3\x8en 1827 s-a \xc3\xaemboln\xc4\x83vit grav \xc8\x99i din acest motiv a trebuit s\xc4\x83 p\xc4\x83r\xc4\x83seasc\xc4\x83 \xc8\x99coala. Apoi \xc8\x99i-a urm\xc4\x83rit voca\xc8\x9bia monahal\xc4\x83 \xc8\x99i \xc3\xaen 1831 a depus votul monahal \xc8\x99i a fost tuns cu numele de Ignatie. La scurt timp a fost hirotonit preot._NEWLINE_A fost ridicat repede la rangul de arhimandrit, iar la v\xc3\xa2rsta de 26 de ani era deja \xc3\xaen fruntea m\xc4\x83n\xc4\x83stirii Sf. Serghie din St. Petersburg. \xc3\x8en 1857 a fost sfin\xc8\x9bit Episcop al Caucazului \xc8\x99i M\xc4\x83rii Negre, func\xc8\x9bie din care s-a retras dup\xc4\x83 patru ani pentru a se dedica scrisului._NEWLINE_Sf. Ignatie a fost un scriitor prolific, marea majoritate a lucr\xc4\x83rilor sale fiind despre tr\xc4\x83irea duhovniceasc\xc4\x83 \xc8\x99i rug\xc4\x83ciune. O parte a scrierilor sale au fost traduse \xc3\xaen limba rom\xc3\xa2n\xc4\x83, englez\xc4\x83 etc. De\xc8\x99i ini\xc8\x9bial c\xc4\x83r\xc8\x9bile sale se adresau \xc3\xaen primul r\xc3\xa2nd c\xc4\x83lug\xc4\x83rilor, ele sunt recomandate \xc8\x99i mirenilor de c\xc4\x83tre reprezentan\xc8\x9bi ai ortodoxiei, cum ar fi p\xc4\x83rintele Thomas Hopko.\n_START_SECTION_\nCanonizarea ca sf\xc3\xa2nt\n_START_PARAGRAPH_\nA fost canonizat de c\xc4\x83tre Sinodul local al Bisericii Ortodoxe Ruse \xc3\xaentrunit \xc3\xaen anul 1988. Sfintele sale moa\xc8\x99te se afl\xc4\x83 la M\xc4\x83n\xc4\x83stirea Tolga, l\xc3\xa2ng\xc4\x83 Iaroslavl.'